ᱥᱟᱱᱛᱟᱲᱤ ᱯᱟᱹᱨᱥᱤ

ᱥᱟᱱᱛᱟᱲᱤ ᱥᱮ ᱥᱟᱱᱛᱟᱲᱤ ᱯᱟᱹᱨᱥᱤ (ᱤᱝᱞᱤᱥ: Santali language) ᱫᱚ ᱥᱟᱱᱛᱟᱲ ᱠᱚᱣᱟᱜ ᱟᱭᱳ ᱟᱲᱟᱝ ᱠᱟᱱᱟ ᱾ ᱥᱟᱱᱛᱟᱲ ᱠᱚᱫᱚ ᱥᱟᱱᱛᱟᱲᱤ ᱟᱲᱟᱝ ᱛᱮᱜᱮ ᱠᱚ ᱨᱚᱲᱼᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ (Austro-Asiatic) ᱜᱩᱥᱴᱤ, ᱢᱩᱸᱰᱟᱹᱨᱤ ᱪᱟᱸᱜᱟ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ ᱾ ᱯᱟᱹᱦᱤᱞ ᱮᱴᱟᱜ ᱡᱟᱹᱛ ᱠᱚᱫᱚ ᱱᱚᱣᱟ ᱯᱟᱹᱨᱥᱤ ᱫᱚ ᱴᱷᱟᱨ ᱮᱢᱟᱱ ᱛᱮᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ ᱠᱟᱱᱟ ᱾ ᱢᱮᱱᱠᱷᱟᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱫᱚ ᱥᱮᱫᱟᱭ ᱠᱷᱚᱱ ᱜᱮ ᱟᱹᱰᱤ ᱠᱤᱥᱟᱹᱬ ᱟᱨ ᱢᱟᱬᱟᱝ ᱫᱚᱨᱡᱟ ᱨᱮᱱᱟᱜ ᱯᱟᱹᱨᱥᱤ ᱛᱟᱦᱮᱸ ᱠᱟᱱᱟ ᱾ ᱢᱤᱫ ᱯᱟᱹᱨᱩᱠᱷᱤᱭᱟᱹ ᱚᱱᱚᱞᱤᱭᱟᱹ "ᱯᱚᱨᱤᱢᱚᱞ ᱪᱚᱸᱫᱽᱨᱚ ᱢᱤᱛᱨᱚ" ᱟᱜ ᱚᱱᱚᱞ ᱯᱩᱛᱷᱤ "Santhali: The base of world Languages" ᱠᱷᱚᱱ ᱵᱟᱰᱟᱭᱚᱜᱼᱟ ᱵᱟᱝ ᱢᱟ ᱥᱟᱱᱛᱟᱲᱤ ᱫᱚ ᱟᱹᱰᱤ ᱢᱟᱨᱮ ᱯᱟᱹᱨᱥᱤ ᱠᱟᱱᱟ ᱢᱮᱱᱛᱮ ᱾

ᱱᱟᱜᱟᱢ
ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱥᱚᱢᱵᱤᱫᱷᱟᱱ ᱨᱮ ᱥᱟᱱᱟᱢ ᱡᱟᱹᱛ ᱠᱚᱣᱟᱜ ᱫᱷᱚᱨᱚᱢ ᱯᱟᱹᱨᱥᱤ ᱨᱮᱭᱟᱜ ᱵᱟᱨᱟᱵᱟᱹᱨᱤ ᱟᱹᱭᱫᱟᱹᱨᱤ ᱨᱮᱱᱟᱜ ᱠᱟᱛᱷᱟ ᱚᱞ ᱢᱮᱱᱟᱜ ᱨᱮᱦᱚᱸ ᱨᱟᱡᱽᱟᱹᱨᱤ ᱨᱮᱭᱟᱜ ᱟᱸᱫᱷᱟᱛᱮ ᱨᱟᱡᱽ ᱟᱹᱨᱤ ᱵᱟᱭᱟᱨ ᱠᱚ ᱱᱚᱣᱟ ᱯᱟᱹᱨᱥᱤ ᱫᱚ ᱛᱟᱭᱚᱢ ᱟᱠᱟᱱ ᱞᱟᱛᱟᱨ ᱜᱟᱸᱛᱟᱠ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱯᱟᱹᱨᱥᱤ ᱢᱮᱱᱛᱮᱠᱚ ᱪᱷᱟᱹᱴᱭᱟᱹᱨ ᱟᱹᱜᱩ ᱮᱫ ᱛᱟᱦᱮᱸᱫ ᱾ ᱥᱟᱱᱛᱟᱲ ᱠᱚᱣᱟᱜ ᱟᱹᱰᱤ ᱟᱹᱰᱤ ᱞᱟᱹᱲᱦᱟᱹᱭ ᱛᱟᱭᱚᱢ ᱒᱐᱐᱓ ᱨᱮᱱᱟᱜ ᱒᱒ ᱰᱤᱥᱮᱢᱵᱚᱨ ᱵᱷᱟᱨᱚᱛ ᱫᱤᱥᱚᱢ ᱥᱚᱢᱵᱤᱫᱷᱟᱱ ᱨᱮᱱᱟᱜ ᱘ ᱫᱷᱟᱯ ᱨᱮ ᱥᱮᱞᱮᱫ ᱟᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱘ ᱫᱷᱟᱯ ᱨᱮ ᱥᱮᱞᱮᱫ ᱚᱪᱚᱭ ᱞᱟᱹᱜᱤᱫ ᱯᱩᱭᱞᱩᱛᱮ ᱯᱚᱪᱷᱤᱢ ᱵᱟᱝᱞᱟ ᱵᱤᱫᱷᱟᱱ ᱥᱚᱵᱷᱟ ᱨᱮ ᱥᱚᱨᱵᱚᱫᱚᱞᱤᱭᱚ ᱯᱨᱚᱥᱛᱟᱵ ᱟᱛᱟᱝ ᱞᱮᱱᱟ ᱑ ᱚᱜᱚᱥᱴ ᱒᱐᱐᱐ ᱢᱟᱹᱦᱤᱛ ᱦᱤᱞᱚᱜ ᱾

ᱱᱤᱛ ᱫᱷᱟᱹᱨᱛᱤ ᱡᱟᱠᱟᱛ ᱨᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱨᱚᱲ ᱦᱚᱲ ᱠᱚᱣᱟᱜ ᱞᱮᱠᱷᱟ ᱫᱚ ᱢᱤᱫ ᱠᱳᱴᱤ (᱑,᱐᱐,᱐᱐,᱐᱐᱐) ᱠᱷᱚᱱ ᱦᱚᱸ ᱵᱟᱹᱲᱛᱤ ᱜᱮ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱨᱚᱲ ᱦᱚᱲ ᱠᱚ ᱳᱰᱤᱥᱟ, ᱟᱥᱟᱢ, ᱡᱷᱟᱨᱠᱷᱚᱸᱰ, ᱯᱚᱪᱷᱤᱢ ᱵᱟᱝᱞᱟ, ᱵᱤᱦᱟᱨ ᱮᱢᱟᱱ ᱯᱚᱱᱚᱛ ᱠᱚᱨᱮ ᱟᱨ ᱥᱤᱧᱚᱛ ᱫᱤᱥᱚᱢ ᱵᱟᱦᱨᱮ ᱵᱟᱝᱞᱟ ᱫᱮᱥ, ᱱᱮᱯᱟᱞ, ᱵᱷᱩᱴᱟᱱ ᱮᱢᱟᱱ ᱠᱚᱨᱮ ᱠᱚ ᱪᱷᱟᱨᱟᱣ ᱟᱠᱟᱱᱟ ᱾

ᱯᱟᱹᱦᱤᱞ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱚᱞ ᱞᱟᱹᱜᱤᱫ ᱪᱤᱠᱤ (script) ᱵᱟᱝ ᱛᱟᱦᱮᱸᱠᱟᱱ ᱠᱷᱟᱹᱛᱤᱨ ᱨᱳᱢᱟᱱ, ᱵᱟᱝᱞᱟ, ᱫᱮᱵᱽᱱᱟᱜᱽᱨᱤ, ᱳᱰᱤᱭᱟ... ᱮᱢᱟᱱ ᱪᱤᱠᱤ ᱛᱮ ᱠᱚ ᱚᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱱᱚᱶᱟ ᱠᱚ ᱪᱤᱠᱤ ᱛᱮ ᱥᱟᱱᱛᱟᱲᱤ ᱯᱟᱹᱨᱥᱤ ᱯᱩᱥᱴᱟᱹᱣ ᱥᱟᱺᱦᱤᱡ ᱚᱞ ᱵᱟᱝ ᱜᱟᱱᱚᱜ ᱠᱟᱱ ᱠᱷᱟᱹᱛᱤᱨ ᱑᱙᱒᱕ ᱥᱟᱞᱮᱨᱮ "ᱯᱚᱸᱰᱮᱛ ᱨᱚᱜᱷᱩᱱᱟᱛᱷ ᱢᱩᱨᱢᱩ" ‘ᱚᱞ ᱪᱤᱠᱤ' ᱥᱤᱨᱡᱚᱱ ᱞᱮᱫ ᱛᱟᱦᱮᱸᱫ ᱾

ᱱᱤᱛ ᱫᱚ "ᱚᱞ ᱪᱤᱠᱤ" ᱭᱩᱱᱤᱠᱳᱰ (Unicode) ᱨᱮᱦᱚᱸ ᱥᱮᱞᱮᱫ ᱟᱠᱟᱱᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱱᱟᱜ ᱯᱟᱹᱨᱥᱤ ᱠᱳᱰ ᱫᱚ 639-2,ISO 639-3 (Language code iso 639-2, ISO 639-3) ᱾

ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱫᱚᱥᱟᱨ ᱨᱟᱡᱽ ᱯᱟᱹᱨᱥᱤ ᱫᱚ ᱥᱟᱱᱛᱟᱲᱤ ᱠᱟᱱᱟ ᱾ ᱯᱚᱪᱷᱤᱢ ᱵᱟᱝᱞᱟ ᱯᱟᱵᱞᱤᱠ ᱥᱚᱨᱵᱷᱤᱥ ᱠᱚᱢᱤᱥᱚᱱ (West Bengal Public Service Commission) ᱨᱮᱱᱟᱜ ᱵᱤᱱᱤᱰ ᱨᱮ ᱥᱟᱱᱛᱟᱲᱤ ᱦᱚᱸ ᱢᱩᱞ ᱥᱟᱛᱟᱢ ᱦᱤᱥᱟᱹᱵᱽ ᱛᱮ ᱥᱮᱞᱮᱫ ᱢᱮᱱᱟᱜᱼᱟ ᱾ ᱥᱟᱶᱛᱮ ᱥᱤᱧᱚᱛ ᱨᱮᱱᱟᱝ UPSC ᱵᱤᱱᱤᱰ ᱨᱮᱦᱚᱸ ᱥᱟᱱᱛᱟᱲᱤ ᱥᱟᱛᱟᱢ ᱤᱫᱤ ᱠᱟᱛᱮ ᱮᱢ ᱜᱟᱱᱚᱜ ᱠᱟᱱ ᱜᱮᱭᱟ ᱾

ᱳᱰᱤᱥᱟ ᱨᱮ ᱫᱚ ᱫᱚᱥᱟᱨ ᱨᱟᱡᱽ ᱯᱟᱹᱨᱥᱤ ᱵᱟᱝ ᱦᱩᱭ ᱟᱠᱟᱱ ᱨᱮᱦᱚᱸ, +3,PG ᱯᱟᱲᱦᱟᱣᱜ ᱞᱟᱹᱜᱤᱫ ᱫᱟᱣᱮ ᱮᱢ ᱟᱠᱟᱫ ᱠᱚᱣᱟ ᱾ ᱟᱨ ᱚᱱᱟ ᱥᱟᱶ ᱛᱮ ᱚᱠᱟ ᱚᱠᱟ ᱴᱚᱴᱷᱟ ᱠᱚ ᱨᱮ ᱫᱚ ᱞᱟᱛᱟᱨ ᱪᱟᱱᱚᱪ ᱜᱤᱫᱽᱨᱟᱹ ᱦᱚᱸ ᱠᱚ ᱯᱟᱲᱦᱟᱣᱜ ᱠᱟᱱᱟ ᱾ ᱚᱱᱠᱟᱛᱮ 
ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱦᱚᱸ ᱠᱤᱪᱷᱩᱜᱟᱱ ᱴᱚᱴᱷᱟ ᱨᱮ ᱫᱚ ᱥᱟᱱᱛᱟᱲᱤ ᱯᱟᱹᱨᱥᱤ ᱛᱮ ᱚᱞ ᱯᱟᱲᱦᱟᱣᱜ ᱨᱮᱭᱟᱜ ᱫᱟᱣ ᱠᱚ ᱧᱟᱢ ᱮᱫᱟ ᱾

ᱥᱟᱦᱤᱛᱭᱚ ᱮᱠᱟᱰᱮᱢᱤ, ᱱᱟᱶᱟ ᱫᱤᱞᱞᱤ ᱦᱚᱸ ᱒᱐᱐᱕ ᱥᱟᱞᱮ ᱠᱷᱚᱱ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮᱱ  ᱚᱱᱚᱞᱤᱭᱟᱹ ᱠᱚ ᱥᱟᱦᱤᱛᱭᱚ ᱮᱠᱟᱰᱮᱢᱤ ᱥᱤᱨᱯᱷᱟᱹᱭ ᱮᱢᱟ ᱠᱚ ᱠᱟᱱᱟ ᱾

ᱞᱮᱠᱷᱟ
 ᱮᱞ  ᱟᱹᱲᱟᱹ ᱑ᱢᱤᱫ ᱒ᱵᱟᱨ ᱓ᱯᱮ ᱔ᱯᱩᱱ ᱕ᱢᱚᱬᱮ ᱖ᱛᱩᱨᱩᱭ ᱗ᱮᱭᱟᱭ ᱘ᱤᱨᱟᱹᱞ ᱙ᱟᱨᱮ ᱑᱐ᱜᱮᱞ ᱑᱑ ᱜᱮᱞ ᱢᱤᱫ ᱑᱒ ᱜᱮᱞ ᱵᱟᱨ ᱑᱓ ᱜᱮᱞ ᱯᱮ ᱑᱔ ᱜᱮᱞ ᱯᱩᱱ ᱑᱕ ᱜᱮᱞ ᱢᱚᱬᱮ ᱑᱖ ᱜᱮᱞ ᱛᱩᱨᱩᱭ ᱑᱗ ᱜᱮᱞ ᱮᱭᱟᱭ ᱑᱘ ᱜᱮᱞ ᱤᱨᱟᱹᱞ ᱑᱙ ᱜᱮᱞ ᱟᱨᱮ ᱒᱐ ᱵᱟᱨ ᱜᱮᱞ ᱕᱐ᱢᱚᱬᱮ ᱜᱮᱞ᱑᱐᱐ᱢᱤᱫ ᱥᱟᱭ᱑᱐᱐᱐ᱢᱤᱫ ᱜᱮᱥᱟᱭ᱑᱐,᱐᱐᱐ᱢᱤᱫ ᱥᱟᱥᱟᱭ

ᱜᱚᱨᱚᱱ (Person)
ᱧᱩᱱᱩᱢ ᱯᱟᱹᱨᱤᱥ ᱨᱮᱱ ᱟᱨ ᱩᱧᱩᱢ ᱯᱟᱹᱨᱤᱥ ᱨᱮᱱ ᱡᱤᱣᱤᱭᱟᱱ ᱟᱨ ᱵᱤᱱ ᱡᱤᱣᱤᱭᱟᱱ ᱠᱚ ᱚᱠᱚᱭ ᱟᱨ ᱚᱠᱟ ᱠᱚ ᱛᱤᱱᱟᱹᱜ ᱜᱚᱨ ᱥᱮ ᱜᱚᱨᱚᱡᱽ ᱨᱮᱭᱟᱜ ᱠᱟᱱᱟ ᱚᱱᱟᱠᱚ ᱵᱩᱡᱷᱟᱹᱣ ᱦᱚᱪᱚᱭᱟ ᱚᱱᱟ ᱜᱮ ᱜᱚᱨᱚᱱ ᱥᱮ Person ᱠᱚ ᱢᱮᱛᱟᱨᱮᱤ ᱾
ᱢᱟᱲᱟᱝ ᱜᱚᱨᱚᱱ ᱥᱮ First Person- ᱡᱟᱦᱟᱸ ᱜᱚᱨᱚᱱᱮ ᱛᱮ ᱡᱚᱛᱚ ᱠᱷᱚᱱ ᱟᱯᱱᱟᱨ ᱛᱮᱫᱼᱮ ᱵᱩᱡᱷᱟᱹᱣᱚᱜᱼᱟ ᱾ ᱢᱮᱱᱮᱠ ᱟᱹᱭᱟᱹᱛ ᱨᱮ ᱡᱟᱦᱟᱸᱭ ᱥᱮ ᱡᱟᱦᱟᱸᱭ ᱠᱚ ᱨᱚᱲ ᱮᱫᱟ ᱩᱱᱤ ᱥᱮ ᱩᱱᱠᱳ ᱜᱮ ᱢᱟᱲᱟᱝ ᱜᱚᱨᱚᱱ ᱫᱚ ᱾
ᱡᱮᱞᱮᱠᱟᱺ -
 ᱤᱧ ᱪᱤᱴᱷᱤᱧ ᱚᱞ ᱮᱫᱟ ᱾
 ᱟᱞᱮᱞᱮ ᱯᱟᱲᱦᱟᱜ ᱠᱟᱱᱟ ᱾
ᱱᱚᱣᱟ ᱠᱤᱱ ᱤᱧ ᱟᱨ ᱟᱞᱮ ᱫᱚ ᱢᱟᱲᱟᱝ ᱜᱚᱨᱚᱱ ᱥᱮ First Person ᱨᱮᱭᱟᱜ ᱫᱟᱹᱭᱠᱟᱹ ᱠᱟᱱᱟ᱾

ᱥᱟᱢᱟᱝ ᱜᱚᱨᱚᱱ ᱥᱮ Second Person- ᱟᱹᱭᱟᱹᱛ ᱨᱮ ᱨᱚᱨᱚᱲᱤᱡ ᱥᱮ Speaker ᱟᱜ ᱠᱟᱛᱷᱟ ᱡᱟᱦᱟᱸᱭᱮ ᱟᱧᱡᱚᱢᱮᱫᱟ ᱥᱮ ᱡᱟᱦᱟᱸᱭ ᱫᱤᱥᱟᱹ ᱛᱮ Speaker ᱮ ᱨᱚᱲᱮᱫᱟ ᱩᱱᱤ ᱥᱮ ᱩᱱᱠᱩ ᱟᱧᱡᱚᱢ ᱛᱮᱱᱠᱚ ᱥᱮ Hearer ᱥᱮ ᱥᱟᱢᱟᱝ ᱜᱚᱨᱚᱱ ᱥᱮ Second Person ᱵᱚ ᱢᱮᱛᱟᱜ ᱠᱟᱱᱟ ᱾
ᱡᱮᱞᱟᱠᱟᱺ -
ᱟᱢ ᱤᱛᱩᱱ ᱟᱥᱲᱟᱢ ᱪᱟᱞᱟᱜ ᱠᱟᱱᱟ ᱾
ᱟᱯᱮ ᱥᱮᱨᱮᱧ ᱮᱫᱟ ᱯᱮ ᱾
ᱪᱮᱛᱟᱱ ᱨᱮᱭᱟᱜ ᱟᱹᱭᱟᱹᱛ ᱠᱤᱱ ᱨᱮ ᱟᱢ ᱟᱨ ᱟᱯᱮ ᱫᱚ ᱥᱟᱢᱟᱝ ᱜᱚᱨᱚᱱ ᱥᱮ Second Person ᱨᱮᱭᱟᱜ ᱫᱟᱹᱭᱠᱟᱹ ᱠᱟᱱᱟ ᱾

ᱥᱟᱹᱝᱜᱤᱧ ᱜᱚᱨᱚᱱ ᱥᱮ Third Person - ᱛᱷᱩᱛᱤ ᱨᱮ ᱡᱟᱦᱟᱸᱭ ᱫᱚ ᱨᱚᱨᱚᱲᱤᱡ ᱥᱮ Speaker ᱦᱟᱸᱭ ᱵᱟᱝ ᱠᱟᱱᱟ ᱟᱨ ᱟᱸᱜ-ᱡᱚᱢᱤᱡ ᱥᱮ Hearer ᱦᱚᱸᱭ ᱵᱟᱝ ᱠᱟᱱᱟ ᱢᱮᱱᱠᱷᱟᱱ ᱮᱴᱟᱜ ᱥᱟᱝᱜᱤᱧ ᱨᱤᱱ ᱡᱟᱦᱟᱸᱭᱟᱜ ᱱᱟᱥᱮ ᱜᱚᱨᱚᱡᱽ ᱢᱮᱱᱟᱜ ᱛᱟᱭᱟ ᱢᱮᱱᱛᱮ ᱵᱩᱡᱷᱟᱹᱣᱚᱜᱼᱟ, ᱚᱱᱠᱟᱱ ᱜᱚᱨᱚᱱ ᱫᱚ ᱥᱟᱹᱝᱜᱤᱧ ᱜᱚᱨᱚᱱ ᱥᱮ Third Person ᱠᱚ ᱢᱮᱛᱟᱜᱼᱟ ᱾
ᱡᱮᱞᱮᱠᱟᱺ -
ᱩᱱᱤᱭ ᱤᱥᱤᱱᱫᱟ ᱾
ᱩᱱᱤᱭᱮ ᱱᱟᱹᱠᱤᱡᱚᱜ ᱠᱟᱱᱟ ᱾
ᱱᱚᱣᱟ ᱠᱤᱱ ᱟᱹᱭᱟᱹᱛ ᱨᱮ ᱩᱱᱤ ᱟᱨ ᱩᱱᱠᱤᱱ ᱫᱚ ᱥᱟᱝᱜᱤᱧ ᱜᱚᱨᱚᱱ ᱠᱟᱱᱟ ᱾

ᱜᱚᱴᱟᱝ (Number)
ᱜᱚᱴᱟ ᱜᱚᱴᱟ ᱞᱮᱠᱷᱟ ᱜᱟᱱᱚᱜ ᱦᱩᱱᱰᱟᱹ, ᱵᱩᱡᱷᱟᱹᱣᱚᱜ ᱜᱚᱴᱟᱱ ᱾ ᱮᱱᱰᱮ ᱠᱷᱟᱱ ᱜᱚᱴᱟᱱ ᱨᱮᱭᱟᱜ ᱵᱩᱴᱟᱹᱱ ᱥᱮ Definition ᱫᱚ ''ᱞᱮᱠᱷᱟ ᱛᱮ ᱡᱚᱠᱷᱟ ᱥᱮ ᱦᱩᱱᱰᱟᱹ ᱜᱟᱱᱚᱜ ᱧᱩᱱᱩᱢ ᱯᱟᱹᱨᱥᱤ ᱟᱨ ᱩᱧᱩᱢ ᱯᱟᱹᱨᱤᱥ ᱨᱮᱭᱟᱜ ᱡᱤᱣᱤᱭᱟᱱ ᱟᱨ ᱵᱤᱱ-ᱡᱤᱣᱤᱭᱟᱱ ᱠᱚ ᱚᱠᱟ ᱨᱮ ᱛᱤᱱᱟᱹᱜ ᱜᱚᱴᱟᱝ ᱢᱮᱱᱟᱜᱼᱟ, ᱚᱱᱟᱞᱮᱠᱷᱟ ᱛᱮᱫ ᱵᱩᱡᱷᱟᱹᱣ ᱜᱮ ᱥᱟᱱᱛᱲᱟᱤ ᱨᱚᱱᱚᱲ ᱨᱮ ᱜᱚᱴᱟᱱ ᱠᱚ ᱪᱷᱟᱹᱴᱤᱭᱟᱹᱨ ᱟᱠᱟᱫᱟ ᱾ ᱥᱟᱱᱛᱟᱲᱤ ᱯᱟᱹᱨᱥᱤ ᱨᱮ ᱯᱮᱭᱟ ᱜᱚᱴᱟᱝ ᱢᱮᱱᱟᱜ ᱟᱠᱟᱫᱟ, ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ - ᱢᱤᱫ ᱜᱚᱴᱟᱝ (Singular Number), ᱵᱟᱨ ᱜᱚᱴᱟᱝ (Dual Number) ᱟᱨ ᱥᱟᱝᱜᱮ ᱜᱚᱴᱟᱝ (Plural Number) ᱾

ᱢᱤᱫ ᱜᱚᱴᱟᱝ (Singular Number) - ᱡᱟᱦᱟᱸ ᱛᱮ ᱞᱮᱠᱷᱟ ᱜᱟᱱᱚᱜ ᱧᱩᱱᱩᱢ ᱟᱨ ᱩᱧᱩᱢ ᱯᱟᱹᱨᱤᱥ ᱨᱮᱱᱟᱜ ᱢᱤᱫᱴᱟᱝ ᱥᱩᱢᱩᱝ ᱜᱮ ᱵᱩᱡᱷᱟᱹᱣᱚᱜᱼᱟ ᱚᱱᱟ ᱜᱮ ᱢᱤᱫ ᱜᱚᱴᱟᱱ ᱥᱮ Singular Number ᱠᱚ ᱢᱮᱛᱟᱣᱟᱜᱼᱟ ᱾
ᱡᱮᱞᱮᱠᱟᱺ -
 ᱢᱤᱫ ᱦᱚᱲ ᱜᱮᱭᱮ ᱥᱮᱱ ᱞᱮᱱᱟ ᱾
 ᱢᱤᱫ ᱴᱩᱯᱞᱟᱹᱜ ᱡᱚᱱᱰᱨᱟ ᱟᱛᱟᱧ ᱡᱚᱢ ᱪᱟᱵᱟ ᱠᱮᱫᱟ ᱾
 ᱠᱷᱟᱹᱪᱞᱟᱹᱜ ᱨᱮ ᱢᱤᱫᱴᱮᱱ ᱩᱞ ᱜᱮ ᱥᱟᱨᱮᱡ ᱟᱠᱟᱱᱟ ᱾
 ᱢᱤᱫᱴᱮᱱ ᱮᱢ ᱠᱟᱹᱢᱤᱭᱟ? 
ᱱᱚᱱᱰᱮ ᱢᱤᱫ ᱞᱮᱠᱷᱟ ᱵᱩᱡᱷᱟᱹᱣᱚᱜ ᱫᱚ ᱢᱤᱫ ᱜᱚᱴᱟᱱ ᱥᱮ Singular Number ᱠᱟᱱᱟ ᱾

ᱵᱟᱨ ᱜᱚᱴᱟᱝ (Dual Number) - ᱤᱝᱨᱟᱹᱡᱤ, ᱵᱟᱝᱞᱟ, ᱦᱤᱱᱫᱤ ᱮᱢᱟᱱ ᱯᱟᱹᱨᱥᱤ ᱠᱚ ᱨᱮ ᱫᱚ ᱵᱟᱨ ᱜᱚᱴᱟᱱ ᱥᱮ Dual Number ᱫᱚ ᱵᱟᱹᱱᱩᱜᱼᱟ ᱾ ᱢᱮᱱᱠᱷᱟᱱ ᱥᱟᱱᱛᱟᱲᱤ, ᱥᱟᱝᱠᱨᱤᱛ ᱟᱨ ᱮᱨᱟᱵᱤᱠ ᱮᱢᱟᱱ ᱜᱚᱱᱚᱲ ᱠᱚ ᱨᱮ ᱫᱚ ᱫᱤ-ᱵᱚᱪᱚᱱ ᱥᱮ ᱵᱟᱨ ᱜᱟᱴᱟᱱ ᱫᱚ ᱢᱮᱱᱟᱜ ᱜᱮᱭᱟ ᱾
Definition: ᱞᱮᱠᱷᱟ ᱜᱟᱱᱚᱜ ᱡᱟᱦᱟᱸ ᱧᱩᱱᱩᱢ ᱟᱨ ᱩᱧᱩᱢ ᱯᱟᱹᱨᱤᱥ ᱟᱹᱲᱟᱹ ᱛᱮ ᱵᱟᱨᱭᱟ ᱡᱤᱣᱤᱭᱟᱱ ᱡᱤᱱᱤᱥ ᱠᱤᱱ ᱵᱩᱡᱷᱟᱹᱣᱚᱜᱼᱟ, ᱚᱱᱟ ᱜᱮ ᱨᱚᱱᱚᱲ ᱨᱮ ᱵᱟᱨ ᱜᱚᱴᱟᱱ ᱥᱮ Dual Number ᱠᱚ ᱢᱮᱛᱟᱜᱼᱟ ᱾
ᱡᱮᱞᱮᱠᱟᱺ - ᱟᱹᱞᱤᱧ, ᱟᱞᱟᱝ, ᱟᱵᱮᱱ, ᱟᱹᱠᱤᱱ, ᱯᱮᱲᱟᱠᱤᱱ, ᱠᱚᱲᱟ ᱠᱤᱱ, ᱠᱩᱲᱤ ᱠᱤᱱ, ᱦᱚᱲᱠᱤᱱ, ᱜᱟᱹᱭ ᱠᱤᱱ, ᱥᱮᱴᱟ ᱠᱤᱱ, ᱮᱢᱟᱱ ᱾

  ᱢᱤᱫ ᱜᱚᱴᱟᱝSingular Number  ᱵᱟᱨ ᱜᱚᱴᱟᱝDual Numberᱥᱟᱝᱜᱮ ᱜᱚᱴᱟᱝ Plural Number  ᱟᱢ  ᱟᱹᱵᱤᱱ  ᱟᱯᱮ  ᱤᱧ  ᱟᱹᱞᱤᱧ  ᱟᱞᱮ  ᱩᱱᱤ  ᱩᱱᱠᱤᱱ  ᱩᱱᱠᱩ  ᱟᱡ  ᱟᱹᱠᱤᱱ  ᱟᱠᱚ  ᱥᱤᱢ  ᱥᱤᱢᱠᱤᱱ  ᱥᱤᱢᱠᱚ  ᱥᱮᱛᱟ  ᱥᱮᱛᱟᱠᱤᱱ  ᱥᱮᱛᱟᱠᱚ  ᱢᱮᱨᱚᱢ  ᱢᱮᱨᱚᱢᱠᱤᱱ  ᱢᱮᱨᱚᱢᱠᱚ  ᱦᱚᱲ  ᱦᱚᱲᱠᱤᱱ  ᱦᱚᱲᱠᱚ  ᱯᱚᱛᱚᱵ  ᱯᱚᱛᱚᱵᱠᱤᱱ  ᱯᱚᱛᱚᱵᱠᱚ  ᱩᱞ  ᱩᱞᱠᱤᱱ  ᱩᱞᱠᱚ  ᱰᱟᱝᱜᱽᱨᱟ  ᱰᱟᱝᱜᱽᱨᱟᱠᱤᱱ  ᱰᱟᱝᱜᱽᱨᱟᱠᱚ  ᱯᱩᱥᱤ  ᱯᱩᱥᱤ ᱠᱤᱱ  ᱯᱩᱥᱤ ᱠᱚ  ᱪᱮᱬᱮ  ᱪᱮᱬᱮᱠᱤᱱ  ᱪᱮᱬᱮᱠᱚ  ᱯᱚᱛᱟᱢ  ᱯᱚᱛᱟᱢᱠᱤᱱ  ᱯᱚᱛᱟᱢᱠᱚ  ᱵᱟᱱᱟ  ᱵᱟᱱᱟ ᱠᱤᱱ  ᱵᱟᱱᱟᱠᱚ  ᱦᱟᱹᱛᱤ  ᱦᱟᱹᱛᱤᱠᱤᱱ  ᱦᱟᱹᱛᱤᱠᱚ  ᱠᱩᱞ  ᱠᱩᱞᱠᱤᱱ  ᱠᱩᱞᱠᱚ  ᱛᱟᱹᱨᱩᱵ  ᱛᱟᱹᱨᱩᱵᱠᱤᱱ  ᱛᱟᱹᱨᱩᱵᱠᱚ  ᱡᱮᱹᱞ  ᱡᱮᱹᱞᱠᱤᱱ  ᱡᱮᱹᱞᱠᱚ  ᱰᱮᱜᱽᱨᱟ  ᱰᱮᱜᱽᱨᱟᱠᱤᱱ  ᱰᱮᱜᱽᱨᱟ ᱠᱚ  ᱠᱟᱴᱠᱚᱢ  ᱠᱟᱴᱠᱚᱢ ᱠᱤᱱ  ᱠᱟᱴᱠᱚᱢ ᱠᱚ  ᱵᱤᱧ  ᱵᱤᱧ ᱠᱤᱱ  ᱵᱤᱧ ᱠᱚ

 ᱵᱟᱦᱨᱮ ᱡᱚᱱᱚᱲ 
 "We Santhals" web types language keyboard download
 National Translation Mission's (NTM) Santali Pages
 OLAC resources in and about the Santali language
 OLAC resources in and about the Mahali language
 http://projekt.ht.lu.se/rwaai RWAAI (Repository and Workspace for Austroasiatic Intangible Heritage)
 http://hdl.handle.net/10050/00-0000-0000-0003-A6AF-2@view Santali language in RWAAI Digital Archive

ᱯᱷᱮᱵᱟᱛ


 National Translation Mission's (NTM) Santali Pages
 OLAC resources in and about the Santali language
 OLAC resources in and about the Mahali language
 RWAAI Repository and Workspace for Austroasiatic Intangible Heritage
 Santali language in RWAAI Digital Archive

ᱛᱷᱚᱠ:ᱥᱟᱱᱛᱟᱲᱤ ᱯᱟᱹᱨᱥᱤ
ᱛᱷᱚᱠ:ᱢᱩᱱᱰᱟ ᱯᱟᱹᱨᱥᱤ
ᱛᱷᱚᱠ:ᱥᱟᱱᱛᱟᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ
ᱛᱷᱚᱠ:ᱟᱥᱟᱢ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱢᱤᱡᱚᱨᱟᱢ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱳᱰᱤᱥᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱛᱨᱤᱯᱩᱨᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ:Languages attested from the 19th century

ᱛᱷᱚᱠ:!ᱢᱩᱬ ᱛᱷᱚᱠ
ᱛᱷᱚᱠ: ᱯᱟᱹᱨᱥᱤ
ᱛᱷᱚᱠ: ᱥᱤᱧᱚᱛᱤᱭᱟᱹ ᱯᱟᱹᱨᱥᱤ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ
ᱛᱷᱚᱠ: ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ